CELEX: 62016TN0826
Language: el
Date: 2016-11-28 00:00:00
Title: Υπόθεση T-826/16: Προσφυγή της 28ης Νοεμβρίου 2016 — Casasnovas Bernad κατά Επιτροπής

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/52
            
         Προσφυγή της 28ης Νοεμβρίου 2016 — Casasnovas Bernad κατά Επιτροπής
   (Υπόθεση T-826/16)
   (2017/C 022/71)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Luis Javier Casasnovas Bernad (Σάντο Ντομίνγκο, Δομινικανή Δημοκρατία) (εκπρόσωποι: S. Orlandi και T. Martin, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να εκδώσει απόφαση με την οποία να γίνονται δεκτά τα κάτωθι αιτήματα, δηλαδή,
            
         
               —
            
            
               να ακυρώσει την από 27 Σεπτεμβρίου 2016 απόφαση περί καταγγελίας της συμβάσεως του προσφεύγοντος·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, ο προσφεύγων προβάλλει τέσσερις λόγους.
   
               1.
            
            
               Ο πρώτος λόγος αντλείται από το ότι δεν έχει εφαρμογή το άρθρο 3, παράγραφος 3, της αποφάσεως της Επιτροπής της 2ας Μαρτίου 2011.
            
         
               2.
            
            
               Ο δεύτερος λόγος αντλείται από παράβαση του άρθρου 85 του Καθεστώτος που εφαρμόζεται επί του λοιπού προσωπικού της Ευρωπαϊκής Ένωσης, καθόσον, όπως υποστηρίζει ο προσφεύγων, η αρμόδια για τη σύναψη συμβάσεων προσλήψεως αρχή (στο εξής: ΑΣΣΠΑ) προέβη σε ανανέωση της συμβάσεως του προσφεύγοντος επ’ αόριστον προβλέποντας ταυτοχρόνως μια ρήτρα καταγγελίας που συνδέεται με την επέλευση συμβάντος εξομοιούμενου με λήξη της ισχύος της συμβάσεως αυτής.
            
         
               3.
            
            
               Ο τρίτος λόγος αντλείται από παράβαση του καθήκοντος μέριμνας καθόσον, όπως υποστηρίζει ο προσφεύγων, πρώτον, η ΑΣΣΠΑ προέβη σε καταγγελία της συμβάσεως του προσφεύγοντος πριν να λάβει απόφαση όσον αφορά την ανανέωση της αδείας του για προσωπικούς λόγους, δεύτερον, η ΑΣΣΠΑ ενήργησε κατά τον τρόπο αυτό χωρίς καν να προτείνει στον προσφεύγοντα μια πρώτη προσφορά επανεντάξεως στην υπηρεσία και, τρίτον, επίσης χωρίς καν να επισημάνει στον προσφεύγοντα αν υπήρχαν δυνατότητες, από δημοσιονομικής απόψεως, ώστε αυτός να λάβει μια αμοιβή κατά το πέρας της αδείας του.
            
         
               4.
            
            
               Ο τέταρτος λόγος αντλείται από παράβαση των άρθρων 12β και 40, παράγραφος 1α, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, την οποία τέλεσε η ΑΣΣΠΑ, όπως υποστηρίζει ο προσφεύγων.